কলিয়াবৰৰ ৰেকাপাহাৰৰ সমীপত আজি উদ্ধাৰ হয় এটি বনৰীয়া হাতীৰ মৃতদেহ। আজি পুৱা মৃতদেহটো উদ্ধাৰ হয় উত্তৰাঞ্চল শালনা বনাঞ্চলৰ অন্তৰ্গত দিজু সংৰক্ষিত বনাঞ্চলত।
কেলিডেন-সৰিয়হবাৰী সংযোগী গড়কাপ্তানী পথৰ দাঁতিৰ এটি নলাত পুৱা ৬ মান বজাত স্থানীয় ৰাইজে হাতীটোৰ মৃতদেহ প্ৰত্যক্ষ কৰে। স্থানীয় ৰাইজৰ মতে চাহবাগিচাত দিয়া ৰাসায়নিক দ্ৰব্য খোৱাৰ ফলতে বনৰীয়া হাতীটোৰ মৃত্যু হয়।
আনহাতে খাদ্যৰ সন্ধানত কাৰ্বি পাহাৰৰ পৰা নামি অহা হাতীটো বেমাৰ হৈ দুৰ্বল হৈ পৰিছিল। যাৰ কাৰণে হাতীটো নলাত পৰি উঠিব নোৱাৰাৰ ফলতেই মৃত্যুমুখত পৰে বুলি ঘটনাস্থলত উপস্থিত হোৱা বনবিভাগৰ দলে মন্তব্য কৰে।
আনহাতে কিছু সময় পাছত ঘটনাস্থলত উপস্থিত হোৱা পশু চিকিৎসকৰ দলে মৰণোত্তৰ পৰীক্ষা কৰাত হাতীটোৰ ৰক্তহীনতাৰ ফলতে মৃত্যু হোবা বুলি জনায়।
তেজৰ অভাৱৰ ফলত দুৰ্বল হৈ পৰা মাইকী হাতীজনীয়ে খাদ্য খাব নোৱাৰি মৃত্যু মুখত পৰে বুলি স্পষ্ট কৰে পশু চিকিৎসকে। ইফালে মৃত্যু হোৱা হাতীজনীৰ বয়স মাত্ৰ ২০ বছৰ বুলি চিকিৎসকে অনুমান কৰিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
